ཟླ་བ་སྔོན་མར་ཕ་ཡུལ་རྔ་བ་ནས་ཡིན་པའི་ཨ་མ་ཞིག་གིས་བཙན་པོ་ཚང་གི་དྲྭ་སྟེང་དུ་བྱིས་པ་གཉོར་སྐྱོང་གི་ཉམས་མྱོང་གསེར་འདྲ་བ་ཞིག་བརྗོད་པར་ཀུན་གྱིས་བསྔགས་བརྗོད་ཀྱི་མེ་ཏོག་གཏོར་བཞིན་མཆིས།དོན་དེ་འདི་ལྟར།ཉིན་ཞིག་གི་སྔ་དྲོར་ལོ་ལྔ་སོན་པའི་བུ་མོ་སློབ་གྲྭར་འགྲོ་མ་འདོད་པར་ཨམས་ཀྱང་ཨུ་ཚུགས་མ་བྱས།དེ་ནས་མོས་བུ་མོ་ཁྲིད་དེ་འགྱིག་དམའཐུས་ནས་སྒོར་མོར་བརྗེ་བའི་ཐབས་ཤིག་དྲན་ཞིང་དེ་ལག་ལེན་བྱས།ཁོང་མ་བུ་གཉིས་ཀ་སྲིང་ལམ་ཆེ་ཆུང་ཀུན་པོར་ཉུལ་དེ་གྲོང་ཁྱེར་གྱི་མཐའ་ཙམ་ལ་སླེབས་དུས་ཉིན་གུང་ཡོལ་འདུག་ལ།དེ་རུ་གླ་གཏོང་རླངས་འཁོར་རེ་འགའ་ལས་དོང་འཁོར་དང་སྤྱི་སྤྱོད་རླངས་འཁོར་གཅིག་ཀྱང་མེད།སྔ་དྲོར་ཁོང་གཉིས་ཀས་འཐུས་པའི་འགྱིག་དམ་ཁུག་མ་གཉིས་པོ་བཙོང་རྗེས་སྒོར་མོ་བཞི་ཡོད།